S-243/2012

Mál þetta, sem dómtekið var 2. júlí síðastliðinn, var höfðað með tveimur ákærum lögreglustjórans á höfuðborgarsvæðinu. Fyrri ákæran er dagsett 27. mars sl., á hendur ákærða, Á-kk-þgf H-kk-þgf, kt. 000000-0000, Reykjavík, fyrir „Umferðarlagabrot með því að hafa á árinu 2011 ekið bifreiðum sviptur ökurétti auk annars sem hér greinir:

1. Mánudaginn 28. febrúar í Hafnarfirði, bifreiðinni RE-753 austur Ásbraut, uns lögregla stöðvaði aksturinn skömmu síðar.

2. Miðvikudaginn 30. mars í Hafnarfirði, bifreiðinni MB-142 suður Ásbraut, uns lögregla stöðvaði aksturinn skömmu síðar.

3. Laugardaginn 16. apríl í Hafnarfirði, ekið sömu bifreið vestur Suðurbraut, uns lögregla stöðvaði aksturinn skömmu síðar.

4. Miðvikudaginn 27. apríl í Hafnarfirði, ekið sömu bifreið suður Gjáhellu, uns lögregla stöðvaði aksturinn skömmu síðar.

5. Sunnudaginn 1. maí í Kópavogi, ekið bifreiðinni LP-397 ófær um að stjórna henni örugglega vegna áhrifa ávana- og fíkniefna (í blóði mældist amfetamín 245 ng/ml) austur Nýbýlaveg uns lögregla stöðvaði aksturinn skömmu síðar við Stórahjalla.

6. Föstudaginn 20. maí í Hafnarfirði, ekið bifreiðinni GP-774 austur Hvaleyrarbraut uns lögregla stöðvaði aksturinn skömmu síðar við hús nr. 35.

7. Fimmtudaginn 2. júní í Reykjavík, ekið bifreiðinni MB-142 austur Tryggvagötu uns lögregla stöðvaði aksturinn skömmu síðar við Tollhúsið.

8. Miðvikudaginn 22. júní í Hafnarfirði, ekið bifreiðinni AJ-747 austur Hvaleyrarbraut, uns lögregla stöðvaði aksturinn skömmu síðar.

9. Föstudaginn 24. júní í Garðabæ, ekið bifreiðinni LO-980 og ófær um að stjórna henni örugglega vegna áhrifa ávana- og fíkniefna (í blóði mældist amfetamín 535 ng/ml) vestur Vífilstaðaveg með 103 km hraða á klst. þar sem leyfður hámarkshraði var 50 km á klst. uns lögregla stöðvaði aksturinn skömmu síðar.

10. Mánudaginn 27. júní í Hafnarfirði, ekið sömu bifreið og ófær um að stjórna henni örugglega vegna áhrifa ávana- og fíkniefna (í blóði mældist Amfetamín 1860 ng/ml) vestur Fjarðarhraun uns lögregla stöðvaði aksturinn skömmu síðar við Reykjavíkurveg.

11. Mánudaginn 25. júlí í Kópavogi, ekið bifreiðinni MC-449 og ófær um að stjórna henni örugglega vegna áhrifa ávana- og fíkniefna (í blóði mældist amfetamín 940 ng/ml) um Borgarholtsbraut uns lögregla stöðvaði aksturinn skömmu síðar við Skólagerði.

12. Sunnudaginn 28. júlí í Mosfellsbæ, ekið bifreiðinni MB-142 ófær um að stjórna henni örugglega vegna áhrifa ávana- og fíkniefna (í blóði mældist amfetamín 545 ng/ml) um Vesturlandsveg uns lögregla stöðvaði aksturinn skömmu síðar á móts við Aðaltún.

13. Fimmtudaginn 1. september í Hafnarfirði, ekið sömu bifreið norður Hvaleyrarbraut uns lögregla stöðvaði aksturinn skömmu síðar við hús nr. 34.

14. Föstudaginn 9. september í Reykjavík, ekið sömu bifreið ófær um að stjórna henni örugglega vegna áhrifa ávana- og fíkniefna (í blóði mældist amfetamín 750 ng/ml) norður Grensásveg uns lögregla stöðvaði aksturinn skömmu síðar við Miklubraut.

15. Laugardaginn 10. september í Kópavogi, ekið bifreiðinni PE-588 ófær um að stjórna henni örugglega vegna áhrifa ávana- og fíkniefna (í blóði mældist amfetamín 690 ng/ml) austur Borgarholtsbraut, uns lögregla stöðvaði aksturinn skömmu síðar á móts við hús nr. 31.

Teljast brot í liðum 1-15 varða við 1. mgr. 48. gr. og brot í liðum 5,9-12,14 og 15 einnig við 1. sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.“

Síðari ákæran var gefin út af lögreglustjóra 19. júní síðastliðinn á hendur ákærða, „fyrir þjófnað, á tímabilinu 5. – 6. október 2011, með því að hafa brotist inn í tvo geymslugáma í eigu verktakafyrirtækisins Háfells ehf., sem staðsettir voru á athafnasvæði fyrirtækisins í grjótnámunni í Þormóðsdal í Mosfellsbæ, með því að sjóða sundur hengilása á geymslugámunum og stolið þaðan 240,8 kg af dínamíti, 228 stk af sprengjuhvellhettum og 1 sprengjuhnalli, samtals að verðmæti 722.119,- sem fannst við leit lögreglu í geymslu við hús skammt frá Hvaleyrarbraut 35 í Hafnarfirði og í bílskúr að Ásbraut 17 í Kópavogi, en ákærði vísaði lögreglu á geymslustaðina er hann var handtekinn þann 9. október 2011.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í báðum ákærum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Sakarferill ákærða nær allt aftur til ársins 1997 en síðan þá hefur honum verið refsað á nær því hverju ári fyrir margvísleg brot. Síðast var hann dæmdur 17. desember 2010 í 6 mánaða fangelsi fyrir að aka sviptur ökurétti, aka undir áhrifum fíkniefna og þjófnað. Honum var veitt reynslulausn 24. desember 2010 á eftirstöðvum refsingar, 300 dögum. Samkvæmt sakavottorði ákærða rauf hann skilyrði reynslulausnarinnar og var gert að afplána eftirstöðvarnar 10. október 2011. Með hliðsjón af sakarferli ákærði og 77. gr. almennra hegningarlaga verður refsing hans því ákveðin fangelsi í 18 mánuði. Ákærði er sviptur ökurétti ævilangt og verður sú svipting áréttuð. Ákærði greiði sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kveður upp dóm þennan.

D ó m s o r ð :

Ákærði, Á-kk-nf H-kk-nf, sæti fangelsi í 18 mánuði.

Ákærði er sviptur ökurétti ævilangt.

Ákærði greiði 749.163 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef hdl., 125.500 krónur.

A-kk-nf Í-kk-nf